text: [{"text_idx": "#000001", "text": "Valskra\u0301in hja\u0301 Javna\u00f0arflokkinum, sum hevur yvirskriftina \u201eski\u0301l i\u0301\u201c, hevur gerandisdagin sum h\u00f8vu\u00f0sfokus. Skil skal vera i\u0301 fi\u0301ggjarpolitikkinum, solei\u00f0is at v\u00e6lfer\u00f0art\u00e6nastur skulu var\u00f0veitast og mennast"}, {"text_idx": "#000002", "text": "\u201eSkil i\u0301\u201c, sigur Javna\u00f0arflokkurin i\u0301 valskra\u0301 si\u0301ni til l\u00f8gtingsvali\u00f0 8. desembur 2022. Fokus er serliga a\u0301 at l\u00e6tta um gerandisdagin hja\u0301 fo\u0301lki. Javna\u00f0arflokkurin stillar upp vi\u00f0 36 valevnum. Full javnst\u00f8\u00f0a er millum kynini, valevnini umbo\u00f0a allar partar av landinum, og allar aldursbo\u0301lkar, sigur Aksel V. Johannesen m.a. (Mynd: Sverri Egholm)"}, {"text_idx": "#000003", "text": "Sambandsflokkurin var fyrstur at leggja valskra\u0301 fram og kunngera valevni til l\u00f8gtingsvali\u00f0, og nu\u0301 hevur Javna\u00f0arflokkurin eisini kunngj\u00f8rt valskra\u0301 og valevni. I\u0301 morgin, mikudagin 23. novembur, fara Tjo\u0301\u00f0veldi og Framso\u0301kn at leggja si\u0301nar valskra\u0301ir fram, og Fo\u0301lkaflokkurin leggur fram dagin eftir."}, {"text_idx": "#000004", "text": "Yvirskriftin er \u201eskil i\u0301\u201c. Sum Aksel V. Johannesen, forma\u00f0ur i\u0301 Javna\u00f0arflokkinum, grei\u00f0ir fra\u0301, so sipar ta\u00f0 til, at skil ma\u0301 vera a\u0301 fi\u0301ggjarpolitikkinum hja\u0301 landinum. La\u0301n skulu gjaldast ni\u00f0ur, peningur leggjast til si\u0301\u00f0is, og i\u0301l\u00f8gur skulu u\u0301tsetast i\u0301 go\u0301\u00f0um ti\u0301\u00f0um, solei\u00f0is at ta\u00f0 almenna hevur ra\u0301\u00f0 til at gera i\u0301l\u00f8gur og skapa arbei\u00f0i og innt\u00f8kur i\u0301 verri ti\u0301\u00f0um."}, {"text_idx": "#000005", "text": "Vinnan skal rinda fyri batarHo\u0301ast yvirskriftina, so er h\u00f8vu\u00f0sfokusi\u00f0 a\u0301 gerandisdagin hja\u0301 fo\u0301lki. I\u0301 valskra\u0301nni ver\u00f0ur m.a. sagt, at bu\u0301sta\u00f0armynstri\u00f0 skal vera meiri fj\u00f8lbroytt, at arbei\u00f0svikan skal styttast, at umsorganar\u00f8ki\u00f0 skal hava l\u00f8narlyft, at la\u0301g- og mi\u00f0all\u00f8nt skulu fa\u0301a skattal\u00e6tta. Hartil skulu pri\u0301seftirlit og bru\u0301karatrygd ra\u00f0festast, umframt at teir pensjo\u0301nistar, i\u00f0 hava minst, skulu fa\u0301a meiri."}, {"text_idx": "#000006", "text": "I\u0301 valskra\u0301nni ver\u00f0ur sagt, at t\u00e6r vinnur, i\u00f0 hava frami\u0301hja\u0301r\u00e6ttindi til at troyta f\u00f8roysk na\u0301ttu\u0301rutilfeingi, skulu rinda meiri til felagsskapin. Til framl\u00f8guna seg\u00f0i Aksel V. Johannesen, at ta\u00f0 vo\u0301ru uppisjo\u0301varvinnan og alivinnan, sum skuldu rinda meiri, enn t\u00e6r gera nu\u0301."}, {"text_idx": "#000007", "text": "Leggja um til gr\u00f8na orku a\u0301\u00f0renn 2030Javna\u00f0arflokkurin hava fer\u00f0 a\u0301 gr\u00f8na orkuskifti\u00f0 og finst m.a. at landinum fyri at hava gj\u00f8rt ov li\u0301ti\u00f0 vi\u00f0 si\u0301nar egnu bygningar."}, {"text_idx": "#000008", "text": "Ein bindandi ve\u00f0urlagslo\u0301g skal gerast, og allir l\u00f8narbo\u0301lkar, vinnugreinir og landspartar skulu vera vi\u00f0 i\u0301 skiftinum. M.a. vil Javna\u00f0arflokkurin stimbra gransking og menning innan f\u00f8royskar vinnur fyri at fa\u0301a umhv\u00f8rvisvinaliga og vistfr\u00f8\u00f0iliga framlei\u00f0slu."}, {"text_idx": "#000012", "text": "Full javnst\u00f8\u00f0a millum kyniniJavna\u00f0arflokkurin stillar upp til komandi l\u00f8gtingsval vi\u00f0 36 valevnum, 18 monnum og 18 kvinnum. Tey umbo\u00f0a allar partar av landinum og allar aldursbo\u0301lkar, sigur Aksel V. Johannesen."}, {"text_idx": "#000013", "text": "Valevnini hja\u0301 Javna\u00f0arflokkinum eru hesi."}, {"text_idx": "#000015", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000016", "text": "Mest lisi\u00f0 a\u0301 dagur.fo Eingin fo\u0301lkaska\u00f0i men bilarnir fo\u0301ru illa Innanlands Seks koyrdu ov skjo\u0301tt - tveir koyrdu a\u0301virka\u00f0ir Innanlands Skuldin ver\u00f0ur undir eina a\u0301li\u0301kning vi\u00f0 a\u0301rslok 2024 Innanlands Allir by\u0301ra\u0301\u00f0slimirnir i\u0301 sama valbo\u0301lk Innanlands Heildar\u00e6tlanin fyri Sto\u0301rutj\u00f8rn samtykt Innanlands Ri\u0301kiligt av pengum til verkfall i\u0301 langa ti\u0301\u00f0 Innanlands Eiv\u00f8r ger sa\u0301ttma\u0301la vi\u00f0 Season of Mist Mentan Hava rinda\u00f0 ov no\u0301gv: Mylnan va\u0301ttar feil Innanlands"}, {"text_idx": "#000017", "text": "Eingin fo\u0301lkaska\u00f0i men bilarnir fo\u0301ru illa"}, {"text_idx": "#000019", "text": "Skuldin ver\u00f0ur undir eina a\u0301li\u0301kning vi\u00f0 a\u0301rslok 2024"}, {"text_idx": "#000020", "text": "Allir by\u0301ra\u0301\u00f0slimirnir i\u0301 sama valbo\u0301lk"}, {"text_idx": "#000027", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]